wickkiey/tamil-wikipedia-chunked huggingface dataset:
# குளுட்டரால்டிகைடு

### மருத்துவம்

#### மருத்துவப் பயன்பாடுகள்

குளுட்டரால்டிகைடு ஒரு கிருமிநாசினியாகவும் மருந்தாகவும் பயன்படுத்தப்படுகிறது. பொதுவாக ஒரு கரைசலாக இது பயன்படுத்தப்படுகிறது. அறுவை சிகிச்சை கருவிகள் மற்றும் பிற பகுதிகளில் கிருமி நீக்கம் செய்யப் பயன்படுகிறது.  
அடிக்கடி வியர்க்கும் நபர்களுக்கு ஆனால் அலுமினிய குளோரைடு சிகிச்சை பலனளிக்காதவர்களுக்கு தோல் மருத்துவர்களின் கட்டுப்பாட்டின் கீழ் அதிவியர்வை சிகிச்சையிலும் குளுட்டரால்டிகைடு பயன்படுத்தப்படுகிறது.
# குளுட்டரால்டிகைடு

### பிற பயன்பாடுகள்

குளுடரால்டிகைடுடன் சேர்த்து நீரிய கரைசலாக்கி பெரும்பாலும் நீர்வாழ் தாவரங்களுக்கு கார்பன் டை ஆக்சைடு வாயு ஊசிக்கு மாற்றாக விற்பனை செய்யப்படுகிறது. நீர்வாழ் பொருட்காட்சிச்சாலை வைத்திருப்பவர்கள் பொதுவாக குறைந்த செறிவுகளில் பாசிக்கொல்லியாக இதைப் பயன்படுத்துகின்றனர்.
# குளுட்டரால்டிகைடு

## பாதுகாப்பு

தோலில் எரிச்சலூட்டுவது குளுட்டரால்டிகைடின் பக்க விளைவுகளில் ஒன்றாகும். வேதியியலில் பல வழிமுறைகளில் குளுட்டரால்டிகைடு செயல்படுகிறது.  
ஒரு வலுவான தொற்று நீக்கியாக குளுட்டரால்டிகைடு நச்சுத்தன்மையுடையது. ஒரு வலுவான எரிச்சலூட்டும் பொருளுமாகும். புற்றுநோயை உண்டாக்கும் செயல்பாட்டிற்கு வலுவான ஆதாரம் இல்லை. இருப்பினும், இந்த இரசாயனத்துடன் வேலை செய்யும் சில தொழில்கள் சில புற்றுநோய்களின் அபாயத்தை அதிகரிக்கின்றன. இந்த வினை அடிப்படையில் ஓசோனாற்பகுப்பு வினையைப் பிரதிபலிக்கிறது. மாற்றாக, அக்ரோலின் மற்றும் வினைல் ஈதர்களின் டையீல்சு -ஆல்டர் வினையின் மூலமாகவும் அதைத் தொடர்ந்து நீராற்பகுப்பு வினை மூலமாகவும் இதை உருவாக்கலாம்.  
:
# குளுட்டரால்டிகைடு

## பாதுகாப்பு

### வினைகள்

மற்ற ஈரால்டிகைடுகளைப் போலவே (எ.கா. கிளையாக்சால்) மற்றும் எளிய ஆல்டிகைடுகள் (எ.கா. பார்மால்டிகைடு), குளுட்டரால்டிகைடும் நீர் கரைசலில் நீரேற்றுகள், ஓரிடத்த-டயோல்களை உருவாக்குகின்றன. இந்த டையோல்கள் வளைய அரையசிட்டால்களுடன் சமநிலைப்படுத்துகின்றன.  
:  
குளுட்டரால்டிகைடின் உயிர்க்கொல்லி மற்றும் நிலைநிறுத்தி பண்புகளை விளக்குவதற்கு பல வழிமுறைகள் பயன்படுத்தப்பட்டுள்ளன.  
குளுட்டரால்டிகைடில் உள்ள ஆல்டிகைடு குழுக்கள் லைசின் மற்றும் நியூக்ளிக் அமிலங்களின் அமீன்களுடன் வினைபுரிவதன் மூலம் இமைன்களை உருவாக்குவதற்கு எளிதில் பாதிக்கப்படுகின்றன. குளுட்டரால்டிகைடின் ளின் ஆல்டால் ஒடுக்கத்திலிருந்து பெறப்பட்ட பொருட்களும் இமைன் உருவாக்கத்திற்கு உட்படுகின்றன.
# தேசிய நெடுஞ்சாலை 710 (இந்தியா)

**தேசிய நெடுஞ்சாலை 710** (*National Highway 710 (India)*) பொதுவாக **தே. நெ. 710** எனக் குறிப்பிடப்படுகிறது. இது இந்தியாவின் தேசிய நெடுஞ்சாலை ஆகும். தேசிய நெடுஞ்சாலை 710 இந்தியாவின் சிக்கிம் மாநிலத்தின் வழியாகச் செல்கிறது.
# தேசிய நெடுஞ்சாலை 710 (இந்தியா)

## வழித்தடம்

மெல்லி-மன்பூர்-நாம்ச்சி-தம்தாங்-தர்கு.
# தேசிய நெடுஞ்சாலை 710 (இந்தியா)

## சந்திப்புகள்

: தாச்சி காட்சி முனை அருகில் உள்ள முனையம்
# தேசிய நெடுஞ்சாலை 312 (இந்தியா)

**தேசிய நெடுஞ்சாலை 312** (*National Highway 312 (India)*) பொதுவாக **தே. நெ. 312** எனக் குறிப்பிடப்படுகிறது. இது இந்தியாவின் தேசிய நெடுஞ்சாலை ஆகும்.
# தேசிய நெடுஞ்சாலை 312 (இந்தியா)

## வழித்தடம்

சாலை கீழ்க்கண்ட நகரங்களை இணைக்கிறது  
; முர்சிதாபாத் மாவட்டம்  
ஜாங்கிபூர், ஓமர்பூர், லால்கோலா, பகவங்கோலா, முர்சிதாபாத், சுனாகாளி, இசுலாம்பூர், தோம்கல், ஜலங்கி  
; நதியா மாவட்டம்  
கரீம்பூர், நசீர்பூர், ஹரிபூர், பேட்டை, தேவ்நாத்பூர், தெகட்டா, சாப்ரா, கிருஷ்ணநகர், ஹன்ஷ்காலி, தத்தாபுலியா  
; வடக்கு 24 பர்கானாசு  
பனேசுவர்பூர், கெலன்சா, பங்காவ்ன், பெரிகோபால்பூர் காட், இச்சாமதி, தர்னிபூர் காட், சுவரூப்நகர் மற்றும் பாசிர்ஹத் (கோஜாதாங்கா) இருப்பினும், பல்வேறு இடங்களில் நிலம் கையகப்படுத்துதல் தொடர்பான பிரச்சினைகள் இந்தத் திட்டத்திற்குப் பல ஆண்டுகளாகத் தாமதத்தை ஏற்படுத்துகின்றன.  
பிப்ரவரி 2024-இல், தகவல் அறியும் உரிமைச் சட்டத்திற்குப் பதிலளித்த நெடுஞ்சாலை ஆணையத் தகவலின்படி இந்த நெடுஞ்சாலையின் விரிவான திட்ட அறிக்கை இன்னும் முடிக்கப்படவில்லை என்றும், திட்டத்தின் தொடக்கத்திற்கும் நிறைவிற்கும் எந்தக் குறிப்பு காலமும் தெரிவிக்கப்படவில்லை என்றும் தெரிவித்தது.
# தேசிய நெடுஞ்சாலை 512 (இந்தியா)

**தேசிய நெடுஞ்சாலை 512** (*National Highway 512 (India)*)(தே. நெ. 512) என்பது இந்திய மாநிலமான மேற்கு வங்காளத்தில் உள்ள ஒரு நெடுஞ்சாலை ஆகும். இதனை நான்கு வழிச் சாலையாக அமைக்க உத்தேசிக்கப்பட்டுள்ளது. இது காசோலிலிருந்து வங்களாதேசத்தின் கிலி எல்லை வரை செல்கிறது. எல்லையின் மறுபுறம், இந்தச் சாலை கிலி-பீராம்பூர் நெடுஞ்சாலையாகத் தொடர்கிறது.
# தேசிய நெடுஞ்சாலை 512 (இந்தியா)

## மாற்றம்

காசோல்-கிலி பகுதி கூகிள் வரைபடங்கள், பிற இடங்களில் மாநில நெடுஞ்சாலை 10 (மேற்கு வங்காளம்) தே. நெ. 512-ன் ஒரு பகுதியாகக் காட்டப்பட்டுள்ளது. மேற்கு வங்க அரசு, மத்திய அரசின் அனுமதியுடன், ஆறு முக்கிய நெடுஞ்சாலைகளைப் பழுது பார்த்து பராமரித்தல் பணிகளை மேற்கொண்டுள்ளது. இவை இறுதியில் தேசிய நெடுஞ்சாலையாகத் தரம் உயர்த்தப்படும். இதில் காசோல்-கிலி விரிவாக்கமும் அடங்கும்.
# தேசிய நெடுஞ்சாலை 512 (இந்தியா)

## வழித்தடம்

கஜோல்-தௌலத்பூர்-பன்சிஅரி-கங்காராம்பூர்-அர்சுரா-பலூர்காட்-கில்லி (இந்திய/வங்காளதேச எல்லைக்கு அருகில்).
# டினாகோ அருவி

**டினாகோ அருவி** (*Tinago Falls*) என்பது அகுசு ஆற்றில் அமைந்துள்ள ஒரு அருவியாகும். இது பிலிப்பைன்ஸ் தீவான மிண்டனாவோவின் வடபகுதியில் உள்ள லனாவோ டெல் நோர்டேவில், லினாமன் நகரத்திற்கும் இலிகன் நகரத்திற்கும் இடையில் அமைந்துள்ளது. *மகத்தான நீர்வீழ்ச்சிகளின் நகரம்* என அறியப்படும் இலிகன் நகரத்தின் முக்கிய சுற்றுலாத் தலங்களில் இதுவும் ஒன்றாகும்.  
*டினாகோ* என்பது "மறைக்கப்பட்ட" என்று பொருள்படும் ஒரு பிலிப்பைன்ஸ் சொல், இந்த அருவியானது ஆழமான பள்ளத்தாக்கில் மறைக்கப்பட்டவாறு அமைந்துள்ளதால் இப்பெயர் இடப்பட்டிருக்கலாம். அருவி உள்ள பகுதிக்கு மலையேறுவதற்கு முறுக்கு படிக்கட்டு என்று அழைக்கப்படும் சுமார் 500 இறங்கு படிகள் அமைக்கப்பட்டுள்ளன.  
இந்த அருவி உயரமாக உள்ளது, இதன் மிகவும் குளிர்ச்சியான நீர் ஒரு ஆழமான, அமைதியான படுகை போன்ற குளத்தில் அழகாக வழிந்தோடுகிறது, இது நீல நிற உப்பங்கழி போல் தோன்றுகிறது. இந்த அருவியின் கீழ் ஒரு சிறிய குகை உள்ளது, அங்கு மக்கள் உள்ளே நுழைந்து தண்ணீரின் இரைச்சலைக் கேட்கலாம்.
# டினாகோ அருவி

## புராணப் பின்புலம்

ஒரு காலத்தில் செல்வாக்கு மிக்க மற்றும் சக்திவாய்ந்த சுல்தான் அகோக்கும் அவரது மனைவியும் வாழ்ந்ததாக நாட்டுப்புறக் கதைகள் கூறுகின்றன. இவர்கள் தங்கள் மக்களால் அரசனாகவும் இராணியாகவும் நியமிக்கப்பட்டனர். ஆனால், அவர்கள் தங்களைப் பற்றி மிகவும் பெருமைப்பட்டுக்கொண்டு சுயநல ஆட்சியாளர்களாக மாறினர். சுல்தானின் மனைவி கர்ப்பமாக இருந்தபோது, ஒரு சூனியக்காரி, பிச்சைக்கார வேடமிட்டு, அவர்களின் உதவியை நாடினார், ஆனால் அரசனும் அரசியும் அவளை நிராகரித்தனர். இதன் காரணமாக, சூனியக்காரி தம்பதியினரின் வருங்கால குழந்தை அசிங்கமாகப் பிறப்பாள் என்று சபித்தார்.  
குழந்தை உண்மையில் அசிங்கமாகப் பிறந்தது. குழந்தை தனது தாயைப் போலவே அழகாக இருக்கும் என்று எதிர்பார்த்திருந்த தம்பதியினர் வருத்தமும் ஏமாற்றமும் அடைந்தனர். இவர்கள் இத்துயரத்தைத் தவிர்ப்பதற்காக குழந்தையை ஒரு குகையில் மறைத்து, குழந்தைக்கு “மறைக்க்பட்ட முகம்” என்ற பொருளுடைய டின்-அக் என்று பெயரிட்டனர். அவர்கள் அவ்வப்போது குகைக்குச் சென்று குழந்தையைக் கவனித்தனர்.  
குழந்தை வளர்ந்ததும், அவள் குகையிலிருந்து வெளியே சென்று வெளி உலகத்தைக் கண்டு வியந்தாள். இருப்பினும், மக்கள் அவளிடம் இரக்கம் காட்டவில்லை, அவர்களின் அவதூறுகள் மற்றும் கேலிச்சொற்களால் அவள் அவதியுற்றாள். சூனியக்காரி, குழந்தையின் துன்பத்தைப் பார்த்து, உதவ விரும்பினார். lடின்-அக் பதின்பருவத்தில் தன்னை அழகாக மாற்ற விரும்பினார். சூனியக்காரியும் ஒப்புக்கொண்டார். ஆனால், டின்-ஆக் முற்றிலும் அறியாமல், அவள் ஒரு நீர்வீழ்ச்சியாக மாற்றப்பட வேண்டும் என்று மனதில் நினைத்து விட்டாள். உண்மையில் அவள் மிகவும் அழகாக மாறினாள். இவ்வாறு உருவான அருவியே இப்போது இலிகன் நகரில் உள்ள டினாகோ அருவி என்று அழைக்கப்படுகிறது.
# டினாகோ அருவி

## புவியியல்

டினாகோ அருவி இலிகன் நகரத்தின் பரங்கே டிடுகலனில் ஆழமான பள்ளத்தாக்கில் அமைந்துள்ளது. இந்த அருவி ஒரு குன்றிலிருந்து 240 அடி (73 மீட்டர்) உயரத்தில் விழுகிறது.
# நா. யோகேந்திரநாதன்

**நா. யோகேந்திரநாதன்** (14 சூலை 1944 - 29 திசம்பர் 2024) ஈழத்தின் மூத்த எழுத்தாளரும், பத்திரிகை ஆசிரியரும், வானொலிக் கலைஞரும் ஆவார். புலிகளின் குரல் வானொலியில் நாடக எழுத்தாளராகவும் தயாரிப்பாளராகவும் பணியாற்றியவர். சிறுகதைகள், புதினங்கள், மேடை நாடகங்கள், நாட்டார் கலைகள் பற்றிய ஆய்வுகள் என எழுதினார். இவர் பல அரசியல் கட்டுரைகளை சந்திரசேகர ஆசாத், யோகநாராயணன், விஷ்ணுபுத்திரன், அக்கினீஸ்வரன் என்ற புனைப் பெயர்களிலும் நா. யோகேந்திரநாதன் என்ற இயற்பெயரிலும் எழுதினார்.
# நா. யோகேந்திரநாதன்

## வாழ்க்கைக் குறிப்பு

யோகேந்திரநாதன் 1944 ஆம் ஆண்டில் யாழ்ப்பாணம் மாவட்டம், வடமராட்சியில் உள்ள கரணவாய் ஊரில் கோ. நாராயணபிள்ளை, இராசம்மா ஆகியோருக்கு மூத்த மகனாகப் பிறந்தார். கரணவாய் அமெரிக்க மிசன் தமிழ்க் கலவன் பாடசாலை, அனுராதபுரம் புனித திருக்குடும்பக் கன்னியர்மடப் பாடசாலை ஆகியவற்றில் தொடக்கக் கல்வியையும், இடைநிலைக் கல்வியை உடுப்பிட்டி அமெரிக்க மிசன் கல்லூரியிலும், உயர்தரக் கல்வியை சுன்னாகம் ஸ்கந்தவரோதயா கல்லூரியிலும் கற்றார். இவரது தந்தையார் ஒரு இடதுசாரித் தொழிற்சங்கவாதி. இதன் காரணமாக யோகேந்திரநாதன் தனது தந்தையுடன் தீண்டாமை எதிர்ப்புப் போராட்டங்களில் கலந்து கொண்டார். 1966 ஆம் ஆண்டில் வட மாகாண கம்யூனிச இளைஞர் சங்கத்தின் இணைச் செயலாளர்களில் ஒருவராகப் பணியாற்றினார். பின்னர் இலங்கை கம்யூனிஸ்ட் கட்சியின் முழு நேர ஊழியராக கிளிநொச்சியில் பணியாற்றினார். இவ்வேளையில் தமிழீழ விடுதலைப் போராட்டத்தில் கவரப்பட்டு, இனஒடுக்குமுறைக்கு எதிராகப் பங்களிப்பை வழங்கினார்.
# நா. யோகேந்திரநாதன்

## பத்திரிகை ஆசிரியர்

1993 முதல் 1995 வரை ஈழநாதம் பத்திரிகையின் வன்னிப் பதிப்பின் ஆசிரியராகப் பணியாற்றினார். பின்னர் *வெளிச்சம்* என்ற இதழின் ஆசிரியராகப் பணியாற்றினார். பின்னர் புலிகளின் குரல் வானொலியில் சஞ்சிகை நிகழ்ச்சிகளையும் தொடர் நாடகங்களையும் எழுதித் தயாரித்து வழங்கினார். "நிதர்சனம்* தொலைக்காட்சியூடாக *நெஞ்சில் விழுந்த அடி*, *அந்த ஒரு கணத்திற்காக'' ஆகிய இரு குறும்படங்களைத் தயாரித்து ஒளிபரப்பினார்.
# நா. யோகேந்திரநாதன்

## வெளியான புதின நூல்கள்

- *தொலைநோக்கி* (சிறுகதைகள்)
- ''மரண மழையில் நீந்திக் கடந்த நெருப்பாறு
- *பூநகரியிலிருந்து புதுமத்தாளன் வரை நீந்திக் கடந்த நெருப்பாறு*
- *இடிபடும் கோட்டைகள்*
- *காட்டு நிலா* (இலங்கை வானொலியில் வெளிவந்த வானொலி நாடகங்களின் தொகுப்பு)
# நா. யோகேந்திரநாதன்

## விருதுகளும் பரிசுகளும்

- இலங்கை சாகித்திய மண்டலத்தின் சிறந்த தமிழ் நாடகத்திற்கான விருது (*காட்டு நிலா*)
- வட மாகாணக் கலை பண்பாட்டுப் பேரவையின் சிறந்த நூல்களுக்கான பரிசு (2017, 2018)
- கலைமாமணி விருது (இந்து சமய விவகார அமைச்சு)
- கலைக்குரிசில் விருது (வட மாகாணக் கலாசாரப் பேரவை)
# தேசிய நெடுஞ்சாலை 113 (இந்தியா)

**தேசிய நெடுஞ்சாலை 113** (**தே. நெ. 113**)(*National Highway 113 (India)*) என்பது வடகிழக்கு இந்தியாவில் உள்ள ஒரு தேசிய நெடுஞ்சாலையாகும். இது அருணாச்சல பிரதேசத்தில் உள்ள ஹவா முகாம், கிபித்து நகரங்களை இணைக்கிறது. இது தேசிய நெடுஞ்சாலை 13-<nowiki/>ன் இரண்டாம் நிலை பாதையாகும். தேசிய நெடுஞ்சாலை 113 முற்றிலும் இந்தியாவின் அருணாச்சலப் பிரதேச மாநிலத்தில் செல்கிறது. கிபித்து இந்தியாவின் வடகிழக்கு பகுதியின் கடைசி சாலைத் தலைப்பகுதியில் அமைந்துள்ளது.
# தேசிய நெடுஞ்சாலை 113 (இந்தியா)

## வழித்தடம்

தேசிய நெடுஞ்சாலை 113 இந்தியாவின் அருணாச்சலப் பிரதேச மாநிலத்தில் உள்ள ஹவா முகாம், ஹயுலியாங், ஹவாய், கிபித்து நகரங்களை இணைக்கிறது.
# தேசிய நெடுஞ்சாலை 113 (இந்தியா)

## சந்திப்பு

: ஹவாகாம்ப் அருகே முனையம்
# தேசிய நெடுஞ்சாலை 313 (இந்தியா)

**தேசிய நெடுஞ்சாலை 313** (**தே. நெ. 313**)(*National Highway 313 (India)*) என்பது வடகிழக்கு இந்தியாவில் உள்ள ஒரு தேசிய நெடுஞ்சாலையாகும். இது அருணாச்சல பிரதேசத்தில் ரோயிங், அனினி அருகே உள்ள மேகா நகரங்களை இணைக்கிறது. இது தேசிய நெடுஞ்சாலை 13-ன் ஒரு துணைச்சாலையாகும். தேசிய நெடுஞ்சாலை 313 இந்தியாவில் அருணாச்சலப் பிரதேச மாநிலத்தின் வழியாகச் செல்கிறது. இந்த நெடுஞ்சாலை திபாங் பள்ளத்தாக்கு மாவட்டத்தின் தலைமையகமான தொலைதூரத்தில் அமைந்துள்ள அனினி நகரத்தை இணைக்கிறது.
# தேசிய நெடுஞ்சாலை 313 (இந்தியா)

## வழித்தடம்

தேசிய நெடுஞ்சாலை 313-ன் துவக்கம் மேகா அருகே தேசிய நெடுஞ்சாலை 13-ல் தொடங்கி அனினியில் முடிவடைகிறது.
# தேசிய நெடுஞ்சாலை 313 (இந்தியா)

## சந்திப்பு

: மேகா அருகே முனையம்
# தேசிய நெடுஞ்சாலை 513 (இந்தியா)

**தேசிய நெடுஞ்சாலை 513** (**தே. நெ. 513**)(*National Highway 513 (India)*) என்பது வடகிழக்கு இந்தியாவில் உள்ள ஒரு தேசிய நெடுஞ்சாலையாகும். இது அருணாச்சலப் பிரதேசத்தில் உள்ள பாசிகாட், இங்கியோங் நகரங்களை இணைக்கிறது. இது தேசிய நெடுஞ்சாலை 13-<nowiki/>ன் இரண்டாம் நிலை பாதையாகும். தேசிய நெடுஞ்சாலை 513 முற்றிலும் இந்தியாவின் அருணாச்சலப் பிரதேச மாநிலத்தில் செல்கிறது.
# தேசிய நெடுஞ்சாலை 513 (இந்தியா)

## வழித்தடம்

தேசிய நெடுஞ்சாலை 513 இந்தியாவின் அருணாச்சலப் பிரதேச மாநிலத்தில் உள்ள பாசிகாட், மரியாங், இங்கியோங் நகரங்களை இணைக்கிறது.
# தேசிய நெடுஞ்சாலை 513 (இந்தியா)

## சந்திப்பு

: பாசிகாட் அருகே முனையம்
# தேசிய நெடுஞ்சாலை 713 (இந்தியா)

**தேசிய நெடுஞ்சாலை 713**, (*National Highway 713 (India)*) பொதுவாக **தே. நெ. 713** எனக் குறிப்பிடப்படுகிறது. இது வடகிழக்கு இந்தியாவில் உள்ள ஒரு தேசிய நெடுஞ்சாலை ஆகும். இது தேசிய நெடுஞ்சாலை 13-ன் ஒரு துணைச்சாலையாகும். தேசிய நெடுஞ்சாலை 713 இந்தியாவில் அருணாச்சலப் பிரதேச மாநிலத்தின் வழியாகச் செல்கிறது. இந்த நெடுஞ்சாலை அருணாச்சல பிரதேசத்தில் உள்ள பாலின் வழியாக ஜோரம், கொலோரியாங் நகரங்களை இணைக்கிறது.
# தேசிய நெடுஞ்சாலை 713 (இந்தியா)

## வழித்தடம்

ஜோரம்-பாலின்-சங்க்ராம்-கொலோரியாங்.
# தேசிய நெடுஞ்சாலை 713 (இந்தியா)

## சந்திப்பு

- ஜோரம் அருகே முனையம்
# தேசிய நெடுஞ்சாலை 713அ (இந்தியா)

**தேசிய நெடுஞ்சாலை 713அ** (*National Highway 713A (India)*)(தே. நெ. 713அ) என்பது வடகிழக்கு இந்தியாவில் உள்ள அருணாச்சலப் பிரதேசத்தில் உள்ள கோஜ், பப்பு ஆகிய இடங்களை இணைக்கும் ஒரு தேசிய நெடுஞ்சாலை ஆகும். இச்சாலை 35 கி.மீ. நீளமுடையது. கோஜ் அருகில் தேசிய நெடுஞ்சாலை 13-லிருந்து தொடங்கும் இச்சாலை யூபியா, பப்பு அருகே தேசிய நெடுஞ்சாலை 415 உடன் அதன் சந்திப்பில் முடிவடைகிறது (அருகில் நகுர்லகுன் உள்ளது).
# சோப்பூர் தொடருந்து நிலையம்

**சோப்பூர் தொடருந்து நிலையம்** (*Sopur Railway Station*) (நிலையக் குறியீடு**SXZM**), இந்தியாவின் சம்மு காசுமீர் (ஒன்றியப் பகுதி)யின் பாரமுல்லா மாவட்டத்தில் உள்ள சோப்பூர் நகரத்தில் அமைந்துள்ளது. வடக்கு மண்டல இரயில்வேயின் ஃபிரோஸ்பூர் இரயில்வே கோட்டத்தில் அமைந்த இந்நிலையம் பாரமுல்லா தொடருந்து நிலையத்திலிற்கு வடகிழக்கே 10.2 கிலோ மீட்டர் தொலைவில் உள்ளது. இரண்டு நடைமேடைகள் கொண்ட இந்நிலையம் பிர் பாஞ்சல் மலைத்தொடரில் உயரத்தில் அமைந்துள்ளது.
# சோப்பூர் தொடருந்து நிலையம்

## தொடருந்து சேவைகள்

சோப்பூர் தொடருந்து நிலையத்திலிருந்து கீழ்கண்ட தொடருந்து நிலையங்களுக்கு சேவைகள் உள்ளது.
- பாரமுல்லா தொடருந்து நிலையம்
- பட்டான் தொடருந்து நிலையம்
- பட்காம் தொடருந்து நிலையம்
- சிறிநகர் தொடருந்து நிலையம்
- கக்கபோரா தொடருந்து நிலையம்
- அவந்திபுரா தொடருந்து நிலையம்
- பம்போர் தொடருந்து நிலையம்
- அனந்தநாக் தொடருந்து நிலையம்
- காசிகுண்ட் தொடருந்து நிலையம்
- பனிஹால் தொடருந்து நிலையம்
# சோப்பூர் தொடருந்து நிலையம்

## இதனையும் காண்க

- ஜம்மு-பாரமுல்லா இருப்புப் பாதை
- ஜம்மு-பூஞ்ச் இருப்புப் பாதை
# பட்டான் தொடருந்து நிலையம்

**பட்டான் தொடருந்து நிலையம்** (*Pattan Railway Station*) (நிலையக் குறியீடு**:PTTN**) , இந்தியாவின் சம்மு காசுமீர் (ஒன்றியப் பகுதி)யில் காஷ்மீர் பள்ளத்தாக்கில் உள்ள பாரமுல்லா மாவட்டத்தில் அமைந்த பட்டான் நகரத்தில் உள்ளது. இரண்டு நடைமேடைகள் கொண்ட பட்டான் தொடருந்து நிலையம், பிர் பாஞ்சல் மலைத்தொடரில் : 1580 மீட்டர் உயரத்தில் உள்ளது. இது ஜம்மு-பாரமுல்லா இருப்புப் பாதையில் அமைந்துள்ளது. இந்நிலையம் பாரமுல்லா தொடருந்து நிலையத்திற்கு தென்கிழக்கே 23.7 கிலோ மீட்டர் தொலைவிலும்; சிறிநகர் தொடருந்து நிலையத்திற்கு வடமேற்கே 39.2 கிலோ மீட்டர் தொலைவிலும் உள்ளது.
# பட்டான் தொடருந்து நிலையம்

## தொடருந்து சேவைகள்

பட்டான் தொடருந்து நிலையத்திலிருந்து கீழ்கண்ட தொடருந்து நிலையங்களுக்கு பயணியர் சேவைகள் உள்ளது.  
- பாரமுல்லா தொடருந்து நிலையம்
- சோப்பூர் தொடருந்து நிலையம்
- பட்காம் தொடருந்து நிலையம்
- சிறிநகர் தொடருந்து நிலையம்
- பனிஹால் தொடருந்து நிலையம்
# பட்டான் தொடருந்து நிலையம்

## இத னையும் காண்க

- ஜம்மு-பாரமுல்லா இருப்புப் பாதை
- ஜம்மு-பூஞ்ச் இருப்புப் பாதை
# சில்லோட் சட்டமன்றத் தொகுதி

**சில்லோட் சட்டமன்றத் தொகுதி** (Sillod Assembly constituency) என்பது மேற்கு இந்தியாவில் உள்ள மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது ஜால்னா மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது அவுரங்காபாத் மாவட்டத்தில் உள்ளது.
# சில்லோட் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |
| --- | --- | --- |
| 1962 | பாபுராவ் ஜங்லு | இந்திய தேசிய காங்கிரசு |
| 1967 | சிவராம் மான்கர் |  |
| 1972 |  |  |
| 1978 | நாம்தேவ் கடேகர் | ஜனதா கட்சி |
| 1980 | மாணிக்கராவ் பலோத்கர் | இந்தியத் தேசிய காங்கிரசு (அ) |
| 1985 | இந்திய தேசிய காங்கிரசு |  |
| 1990 |  |  |
| 1995 | கிசன்ராவ் காலே | பாரதிய ஜனதா கட்சி |
| 1999 |  |  |
| 2004 | சந்து லோகண்டே |  |
| 2009 | அப்துல் சத்தார் அப்துல் நபி | இந்திய தேசிய காங்கிரசு |
| 2014 |  |  |
| 2019 | சிவ சேனா |  |
| 2024 |  |  |
# இந்தோனேசிய அரசாங்கம்

**இந்தோனேசிய அரசாங்கம்** (ஆங்கிலம்: *Government of Indonesia*; (**GOI**) இந்தோனேசியம்: *Pemerintah Indonesia*) என்பது இந்தோனேசியாவின் அதிகாரப்பூர்வமான அரசாங்கம் ஆகும். இந்தோனேசியாவின் மத்திய அரசு (ஆங்கிலம்: *Central Government*; இந்தோனேசியம்: *Pemerintah Pusat*) என்றும் சில வேளைகளில் குறிப்பிடப்படுகிறது.  
இந்தோனேசிய அரசாங்கத்தின் மூன்று பாரம்பரியத் துறைகளான நிர்வாகத் துறை, சட்டமன்றத் துறை மற்றும் நீதித்துறை ஆகியவற்றின கூட்டமைப்பு என்றும் குறிப்பிடலாம்.  
அரசாங்கம் என்பது நாட்டின் அன்றாட நிர்வாகத்திற்கும், நாட்டில் சட்டம் இயற்றுவதற்கும் பொறுப்பான அரசாங்க அமைப்பு ஆகும். அந்த வகையில், அரசாங்கம் என்பது நிர்வாகம் *(Executive)*; மற்றும் சட்டமன்றம் *(Legislature)* ஆகிய இரு முதன்மை அமைப்புகளை ஒன்றாகக் குறிக்கவும் பயன்படுத்தப்படுகிறது.  
மேலும், இந்தோனேசியக் குடியரசுத் தலைவர், இந்தோனேசிய குடியரசு துணைத் தலைவர், இந்தோனேசிய அமைச்சரவை வடிவத்தில், இந்தோனேசியாவின் நிர்வாகத் துறையைக் குறிக்க இந்தோனேசிய அரசாங்கம் எனும் சொல் தொடர் பயன்படுத்தப்படுகிறது.
# இந்தோனேசிய அரசாங்கம்

## தாராளவாத மக்களாட்சி

இந்தோனேசியாவில் தாராளவாத மக்களாட்சி காலக்கட்டம் (இந்தோனேசியம்: *Demokrasi Liberal*) ஆகத்து 17, 1950-இல் தொடங்கியது. **இந்தோனேசிய ஐக்கிய மாநிலங்கள்** *(United States of Indonesia)* எனும் முந்தைய நிர்வாக அமைப்பு கலைக்கப் பட்டதைத் தொடர்ந்து தாராளவாத மக்களாட்சியின் காலக்கட்டம் தொடங்கியது .  
இருப்பினும், 1951-ஆம் ஆண்டில், இந்தோனேசியாவில் இராணுவச் சட்டம் நடைமுறைக்கு வந்ததும், தாராளவாத மக்களாட்சி முறைமையும் ஒரு முடிவுக்கு வந்தது. அதன் பின்னர், அதிபர் சுகார்னோ சூலை 5, 1959-இல் வழிகாட்டப்பட்ட மக்களாட்சி அரசு முறைமையை *(Guided Democracy)* அறிமுகப்படுத்தினார்.  
இந்தப் புதிய அரசாட்சி முறைமை; 1955 பாண்டுங் மாநாடு *(Bandung Conference)* உட்பட பல முக்கிய நிகழ்வுகளைக் காண நேர்ந்தது. அந்தக் காலக்கட்டத்தில், அதாவது 1950-ஆம் ஆண்டுகளில், இந்தோனேசியாவின் முதல் அரசியலமைப்பு சட்டமன்றத் தேர்தல்கள் *(Constitutional Assembly of Indonesia)* நடைபெற்றன; மற்றும் இந்தோனேசியாவில் உறுதியற்ற ஒரு நீண்ட கால அரசியல் தன்மையும் நிலவியது; அதே வேளையில் எந்த ஓர் அமைச்சரவையும் இரண்டு ஆண்டுகளுக்கு மேல் நீடிக்காமல் போனதும் குறிப்பிடத்தக்கது; போன்ற நிகழ்வுகளைக் குறிப்பிட்டுச் சொல்லலாம்.
# இந்தோனேசிய அரசாங்கம்

## வழிகாட்டப்படும் மக்களாட்சி

வழிகாட்டப்படும் மக்களாட்சி (ஆங்கிலம்: *Guided Democracy*; இந்தோனேசியம்: *Demokrasi Terpimpin*) என்பது இந்தோனேசியாவில் 1959-ஆம் ஆண்டு தொடங்கி 1966-ஆம் ஆண்டு வரை நடைமுறையில் இருந்த ஓர் அரசியல் முறைமையாகும். இது அதிபர் சுகார்னோவின் சிந்தனையில் உருவானது. அந்த வழிகாட்டப்படும் மக்களாட்சி முறைமை, இந்தோனேசியாவில் ஓர் அரசியல் உறுதிநிலைப்பாட்டைக் கொண்டுவரும் முயற்சியாக இருந்தது.  
மேற்கத்திய பாணியிலான மக்களாட்சி, இந்தோனேசியாவின் நிலைமைக்குப் பொருத்தமற்றது என்று சுகார்னோ நம்பினார். மாறாக, கிராமப் பெரியவர்களின் வழிகாட்டுதலின் கீழ், பாரம்பரியக் கிராம முறை கருத்துப் பரிமாற்றம்; மற்றும் ஒருமித்தக் கருத்தை அடிப்படையாகக் கொண்ட ஒரு மக்களாட்சி அமைப்பிற்கு சுகார்னோ வழிவகுத்தார். அதுவே வழிகாட்டப்படும் மக்களாட்சி எனும் பெயரையும் பெற்றது.
# இந்தோனேசிய அரசாங்கம்

## புதிய கட்டளை

1960-களின் இடைப்பகுதியில் **இந்தோனேசிய புதிய ஒழுங்குமுறை** எனும் இந்தோனேசிய புதிய கட்டளை (ஆங்கிலம்: *New Order*; இந்தோனேசியம்: *Orde Baru*) எனும் ஒரு புதிய ஆட்சிக்கு மாற்றமானது; நாட்டின் முதல் அதிபரான சுகார்னோவை வெளியேற்றியது. சுகார்னோ 22 ஆண்டுகள் ஆட்சியில் இருந்தார். அவரின் ஆட்சி இந்தோனேசியாவின் நவீன வரலாற்றில் மிகவும் கொந்தளிப்பான காலக்கட்டங்களில் ஒன்றாகும்.  
அவருக்குப் பின்னர் ஆட்சிக்கு வந்த அதிபர் சுகார்த்தோ 31 ஆண்டுகாலம் இந்தோனேசியாவின் அதிபராகப் பதவி வகித்தார். இவருக்கு முன்னர் பதவி வகித்த சுகார்னோ ஒரு பொம்மை மனிதர் *(Puppet Master; Dhalang)* என்றும் விவரிக்கப்பட்டார். இராணுவம் மற்றும் இந்தோனேசிய பொதுவுடைமை கட்சியின் *(Communist Party of Indonesia; Partai Komunis Indonesia)* மூலமாக, அவருக்கு எதிரான விரோதச் சக்திகளைச் சமநிலைப்படுத்துவதன் மூலம் சுகார்னோ தம் அதிகாரத்தைத் தக்க வைத்துக் கொண்டார்.
# இந்தோனேசிய அரசாங்கம்

## புதிய கட்டளை

### இந்தோனேசிய பொதுவுடைமை கட்சி

1965-ஆம் ஆண்டு வாக்கில், இந்தோனேசிய பொதுவுடைமை கட்சி (*Indonesian Communist Party*; *Partai Komunis Indonesia* (**PKI)** அரசாங்கத்தின் அனைத்து மட்டங்களிலும் பரவலாக ஊடுருவியது; அது மட்டுமின்றி இராணுவத்தின் அதிகாரத்தைப் பயன்படுத்திய நிலையில், தன் செல்வாக்கையும் அழுத்தமாக நிலைப்படுத்திக் கொண்டது.  
செப்டம்பர் 30, 1965 அன்று, இந்தோனேசிய செப்டம்பர் 30 இயக்கம் *(30 September Movement)* நடத்திய நடவடிக்கையில் இராணுவத்தின் மூத்த அதிகாரிகள் ஆறு பேர் கொல்லப்பட்டனர். செப்டம்பர் 30 இயக்கம் என்பது இந்தோனேசிய ஆயுதப் படைக்குள் இருந்து உருவான எதிர்வினைக் குழு ஆகும். அடுத்த சில மணிநேரங்களில், மேஜர் ஜெனரல் சுகார்த்தோ தன் கட்டளையின் கீழ் படைகளைத் திரட்டி ஜகார்த்தா மாநகரத்தைக் கைப்பற்றினார்.  
பொதுவுடைமைக்கு எதிரானவர்கள் என அறியப்படும் அந்த இயக்கத்தினர், தொடக்கத்தில் அப்போதைய இராணுவத் தலைவரைப் பின்பற்றி, வன்முறைகளைப் பயன்படுத்தி, நாடு முழுவதும் பொதுவுடைமைவாதிகளைத் துடைத்து ஒழித்தனர். பொதுவுடைமைக்கு எதிரானவர்கள், சுமார் அரை மில்லியன் மக்களைக் கொன்று, இந்தோனேசிய பொதுவுடைமை கட்சியையும் அழித்தனர் என்றும் குற்றம் சாட்டப்பட்டது.
# இந்தோனேசிய அரசாங்கம்

## சுகார்த்தோ

அரசியல் ரீதியாக பலவீனமடைந்த சுகார்னோ, தன் அரசியல் நிர்வாகத்தையும்; மற்றும் இராணுவ அதிகாரங்களையும் இராணுவத் தளபதி சுகார்த்தோவிடம் மாற்றிக் கொடுக்க வேண்டிய இக்கட்டான நிலை ஏற்பட்டது. அதற்குள் சுகார்த்தோ, இந்தோனேசிய ஆயுதப் படைகளின் தலைவரானார். மார்ச் 1967-இல், இந்தோனேசிய நாடாளுமன்றம் *(MPRS*) இராணுவத் தளபதி சுகார்த்தோவை நாட்டின் செயல்பாட்டுத் தலைவராக நியமித்தது.  
ஓர் ஆண்டு கழித்து சுகார்த்தோ முறையாக அதிபராக நியமிக்கப்பட்டார். சுகார்னோ 1970-ஆம் ஆண்டு இறக்கும் வரையில் வீட்டுக் காவலில் வைக்கப்பட்டார். இடதுசாரி சார்பு கொண்ட சுகார்னோவின் கீழ், இந்தோனேசியாவில் ஒரு குழப்பமான தேசியவாதம் நிலவியது; மற்றும் பொருளாதாரத் தோல்வியும் ஏற்பட்டது.  
சுகார்த்தோவின் மேற்கத்திய சார்பு புதிய ஒழுங்குமுறை எனும் **புதிய கட்டளை** கொள்கை *(New Order),* நாட்டின் பொருளாதாரத்தை உறுதிப்படுத்தியது. ஆனாலும் பழைய பஞ்சசீலக் கொள்கை தொடர்ந்து நீடித்தது.
# இந்தோனேசிய அரசாங்கம்

## நிர்வாகத் துறை

**பதவியாளர்**  
| இந்தோனேசியக் குடியரசுத் தலைவர் | பிரபோவோ சுபியாந்தோ | கிரேட்டர் இந்தோனேசியா இயக்கம் கட்சி | 20 அக்டோபர் 2024 | இந்தோனேசிய தற்காப்பு அமைச்சு |  |
| --- | --- | --- | --- | --- | --- |
| இந்தோனேசிய துணை அதிபர் | ஜிப்ரான் ரகபுமிங் ரகா | சுயேச்சை (அரசியல்) | 20 அக்டோபர் 2024 | சுராகார்த்தா மேயர் | } |
# இந்தோனேசிய அரசாங்கம்

## நிர்வாகத் துறை

### இந்தோனேசியக் குடியரசுத் தலைவர்

குடியரசுத் தலைவர் மற்றும் இந்தோனேசிய துணை அதிபர் ஐந்தாண்டு காலத்திற்கு குடிமக்களின் வாக்கு மூலம் தேர்ந்தெடுக்கப் படுகிறார்கள். 2004-க்கு முன், மக்கள் ஆலோசனைக் குழுவால் *(People's Consultative Assembly)* தேர்ந்தெடுக்கப்பட்டனர். ஆகக் கடைசியாக, கடந்த 2024-ஆம் ஆண்டு பிப்ரவரி 14-ஆம் தேதி தேர்தல் நடைபெற்றது.  
குடியரசுத் தலைவர் அதிகபட்சமாக ஐந்து ஆன்டு காலத்திற்கு நேரடியாகத் தேர்ந்தெடுக்கப் படுகிறார் இரண்டு தவணைகள் பதவி வகிக்கலாம்.  
மேலும் அவர் ஒரு நாட்டுத் தலைவர்; ஆயுதப் படைகளின் தலைமைத் தளபதி; மற்றும் உள்நாட்டு நிர்வாகம்; கொள்கை உருவாக்கம்; வெளியுறவு விவகாரங்களுக்குப் பொறுப்பானவர். குடியரசுத் தலைவர் ஓர் அமைச்சரவையை நியமிக்கிறார். அதன் உறுப்பினர்கள் நாடாளுமன்ற உறுப்பினர்களாகத் தேர்ந்தெடுக்கப்பட வேண்டிய அவசியமில்லை.
# இந்தோனேசிய அரசாங்கம்

## இந்தோனேசிய நாடாளுமன்றம்

இந்தோனேசிய நாடாளுமன்றம் என்பது **இந்தோனேசிய மக்களின் கலந்தாய்வுப் பேரவை** (*People's Consultative Assembly; Majelis Permusyawaratan Rakyat Republik Indonesia)* (**MPR**) என்று அழைக்கப்படுகிறது. சுருக்கமாக, இந்தோனேசியாவின் அரசியல் அமைப்பின் நாடாளுமன்றம் என்று அழைக்கலாம்.  
**இந்தோனேசிய நாடாளுமன்றம் இரண்டு அவைகளைக் கொண்டது:**  
- **இந்தோனேசிய மக்களவை** (*House of Representatives (Indonesia);* *Dewan Perwakilan Rakyat Republik Indonesia;* (**DPR**) பொதுவாக இந்தோனேசியா குடியரசின் பிரதிநிதிகள் சபை என்று அழைக்கப்படுகிறது.
-
- **இந்தோனேசிய மேலவை** (*Regional Representative Counci; Dewan Perwakilan Daerah;* **DPD**) பிராந்திய பிரதிநிதி மன்றம் என்று அழைக்கப்படுகிறது. இந்தோனேசியாவின் 34 மாநிலங்களில் இருந்து ஒவ்வொரு மாநிலத்திற்கும் 4 மேலவை உறுப்பினர்கள்; *(Dewan Perwakilan Daerah) (DPD)* (செனட்டர்கள்) தேர்ந்தெடுக்கப்படுகின்றனர்.
# இந்தோனேசிய அரசாங்கம்

## இந்தோனேசிய நாடாளுமன்றம்

### இந்தோனேசிய மக்களவை

இந்தோனேசிய மக்களவை எனும் இந்தோனேசியா குடியரசின் பிரதிநிதிகள் சபையின் உறுப்பினர்கள், பொதுத் தேர்தல் மூலமாகத் தேர்வு செய்யப டுகிறார்கள். சட்டங்களை இயற்றும் முழு அதிகாரமும் இந்தோனேசிய மக்களவைக்கு *(DPR)* இருப்பதால், சட்டம் இயற்றும் அதிகாரத்தின் பெரும்பகுதியை இந்தோனேசிய மக்களவை *(DPR)* கொண்டுள்ளது.
# இந்தோனேசிய அரசாங்கம்

## இந்தோனேசிய நாடாளுமன்றம்

### இந்தோனேசிய மேலவை

இந்தோனேசிய மேலவை *(DPD)* என்பது இந்தோனேசிய மக்களவைக்கு (DPR) ஒரு துணை அமைப்பாகச் செயல்படுகிறது. இந்தோனேசிய மேலவை, சட்ட முன்வரைவுகளை (மசோதா) முன்மொழியலாம்; அதன் கருத்துகளை முன்வைக்கலாம்; மற்றும் விவாதங்களில் பங்கேற்கலாம்.  
ஆனால் அதற்கு சட்டப்பூர்வ அதிகாரம் இல்லை. இந்தோனேசிய மக்களவைக்கு மட்டுமே சட்டம் இயற்றும் அதிகாரங்கள் உள்ளன.
# இந்தோனேசிய அரசாங்கம்

## இந்தோனேசிய நாடாளுமன்றம்

### இந்தோனேசிய நாடாளுமன்றம்

இந்தோனேசிய மக்களின் கலந்தாய்வுப் பேரவை என்று முன்பு அழைக்கப்பட்ட **இந்தோனேசிய நாடாளுமன்றம்**, இந்தோனேசியாவின் அரசமைப்புச் சட்டத்தைத் திருத்தலாம்; இந்தோனேசிய குடியரசுத் தலைவரை (அதிபர்) பதவியேற்கச் செய்யலாம்; மற்றும் இந்தோனேசிய குடியரசுத் தலைவரின் பதவி நீக்க நடைமுறைகளைச் செயல்படுத்தலாம்.  
இந்தச் செயல்பாடுகளில், இந்தோனேசிய நாடாளுமன்றம், அதன் இரண்டு அவைகளின் உறுப்பினர்களை இணைப்பதன் மூலம் செயல்படுகிறது.
# கன்னட் சட்டமன்றத் தொகுதி

**கன்னட் சட்டமன்றத் தொகுதி** (Kannad Assembly constituency) என்பது இந்தியாவின் மகாராட்டிரா மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இது அவுரங்காபாத் மாவட்டத்தில் அமைந்துள்ளது. இத்தொகுதியானது அவுரங்காபாத் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  
-
# கன்னட் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |
| --- | --- | --- |
| 1962 | காகாசாகேப் பிகனாரோ | இந்திய தேசிய காங்கிரசு </br> |
| 1967 | நாராயண் பாட்டீல் |  |
| 1972 |  |  |
| 1978 | டி.எஸ். பாட்டீல் | ஜனதா கட்சி</br> |
| 1980 | ராய்பன் ஜாதவ் | இந்திய தேசிய காங்கிரசு (அ) |
| 1985 | கிசோர் பாட்டீல் | இந்திய சோசலிச காங்கிரசு |
| 1990 | ராய்பன் ஜாதவ் | சுயேச்சை |
| 1995 | இந்திய தேசிய காங்கிரசு </br> |  |
| 1999 | நிதின் சுரேசு பாட்டீல் |  |
| 2004 | நாம்தேவ் பவார் | சிவ சேனா</br> |
| 2009 | அர்சுவர்தன் ஜாதவ் | மகாராட்டிரா நவநிர்மாண் சேனா</br> |
| 2014 | சிவ சேனா</br> |  |
| 2019 | உதய் சிங் ராசுபுத் |  |
| 2024 | சஞ்சனா ஜாதவ் | } |
# வால்கூர்நீட்சி

**வால்கூர்நீட்சி** (*Telson*)(பண்டைய கிரேக்க τέλσον 'மட்டுநிலம், எல்லை') என்பது கணுக்காலிகளின் உடலின் கடைசிப் பிரிவாகும். வரையறையைப் பொறுத்து, வால்கூர்நீட்சி கணுக்காலிகளின் உடலின் இறுதிப் பகுதியாகக் கருதப்படுகிறது. பிற கண்டங்களைப் போலல்லாமல் கருச்செல்லிலிருந்து இப்பிரிவு தோன்றாததால் உண்மையான உடல் பிரிவாகக் கருதப்படாமல் கூடுதல் பிரிவாகக் கருதப்படுகிறது. பிற கண்டங்களில் காணப்படும் இணை உறுப்புகள் இதில் எதுவும் இல்லை. ஆனால் பிளவுபட்ட வால் போன்று "வால் பர்கா" காணப்படும். வடிவமும் அமைப்பும் சிற்றினத்திற்குச் சிற்றினம் வேறுபடுகின்றன.
# வால்கூர்நீட்சி

## ஓட்டுடலிகள்

நண்டு, இறால், ஏனைய பிற பத்துக்காலிகளில், **வால்கூர்நீட்சி**, வாற்பாதங்களுடன் சேர்ந்து **விசிறி** போன்ற அமைப்பினை உருவாக்குகிறது. இது *காரிடாய்டு தப்பிக்கும் எதிர்வினையில்* ஒரு துடுப்பாகப் பயன்படுத்தப்படுகிறது. இதன் மூலம் அபாயத்தில் உள்ள விலங்கு விரைவாகத் தன் வாலை வளைத்து, பின்னோக்கிச் செல்ல இயலும். இந்த முறையில் கிரில் வினாடிக்கு 60 செமீ வேகத்தை அடைய முடியும். குறைந்த வெப்பநிலை இருந்தபோதிலும், ஒளியியல் தூண்டுதலுக்கான தூண்டுதல் நேரம் 55 மில்லி விநாடிகள் மட்டுமே.  
*ஐசோபோடாவிலும்* *டானைடேசியாவிலும்* (பெரும் வரிசை *பெராகரிடா*) கடைசி வயிற்று உடல் பிரிவு வால்கூர்நீட்சியுடன் இணைக்கப்பட்டு, ஒரு "*பிளோடெல்சன்*" என்ற அமைப்பினை உருவாக்குகிறது.
# வால்கூர்நீட்சி

## கெலிசரேட்டு

சில கெலிசரேட்டுகளின் வலடி முள்ளினைக் குறிக்க *வாலடிநீட்சி* என்ற சொல் பரவலாகப் பயன்படுத்தப்படுகிறது. கெலிசரேட்டுகளில் பல புதைபடிவச் சிற்றினங்களிலும் (யூரிப்டெரிட்கள்), தற்போதுள்ள விலங்குகளிலும் (குதிரைலாட நண்டு "வால்"; தேள் கொடுக்கு போன்றவை) வால்கூர்நீட்சித் தெளிவாகக் காணப்படுகிறது. இந்தச் சூழலில் இந்த வார்த்தையைப் பயன்படுத்துவதைத் தவிர்க்க வேண்டும் என்று சில வகைப்பாட்டியலாளர்கள் வலியுறுத்தியுள்ளனர்.
# வால்கூர்நீட்சி

## எண்ணற்ற காலிகள் (மிரியோபோடா)

ஆயிரங்காலிகளில், வால்கூர்நீட்சி கால் இல்லாத முன்-குத உடல் பிரிவைக் கொண்டுள்ளது. இது ஓர் *எப்பிக்கிராப்ட்* என்று அழைக்கப்படும் பின்புற நீட்டிப்பைக் கொண்டிருக்கலாம். ஓர் இணை குத அடைப்பிதழ் (*பாராபுரோக்ட்சு*) அல்லது ஆசன வாயினை மூடக்கூடிய தட்டினையும் கொண்டுள்ளன. மேலும் ஆசனவாயுக்குக் கீழே காணப்படும் ஒரு தட்டு (ஹைபோபுரோக்டட்) குதவடிச் செதில் என்று அழைக்கப்படுகிறது.  
நூறுகாலிகள், இரண்டு குத அடைப்பிதழ்களைக் கொண்ட, பிறப்புறுப்பு திறப்புகளுக்குப் பின்புறமாக, உடலின் பின்பக்கமாக வால்கூர்நீட்சியினைக் கொண்டுள்ளது.
# வால்கூர்நீட்சி

## அறுகாலிகள்

சிறிய அளவில் மண்ணில் வாழும் விலங்குகளின் வரிசையான புரோட்டூரன்கள் மட்டுமே வால்கூர்நீட்சியினைக் கொண்ட அறுகாலிகள் ஆகும்.
# தேசிய நெடுஞ்சாலை 114 (இந்தியா)

**தேசிய நெடுஞ்சாலை 114** (*National Highway 114 (India)*)(தே. நெ. 114) இந்தியாவின் தேசிய நெடுஞ்சாலை ஆகும். இது மேற்கு வங்காள மாநிலத்தில் உள்ள மல்லர்பூர், சைந்தியா, அகமத்பூர், போல்பூர், பேடியா, குசுகாரா, தலித், வர்த்தமான் ஆகியவற்றை இணைக்கிறது. மல்லர்பூர் அருகே தேசிய நெடுஞ்சாலை 14 உடன் துவங்கும் இதன் சந்திப்பிலிருந்து இந்த நெடுஞ்சாலை மயூரேசுவர், பிராந்திக், போல்பூர், பேடியா, குசுகாரா, தலித் வழியாக வர்த்தமான் அருகே தேசிய நெடுஞ்சாலை 19-ல் முடிவடைகிறது.
# தேசிய நெடுஞ்சாலை 114 (இந்தியா)

## மேலும் பார்க்க

- தேசிய நெடுஞ்சாலை வளர்ச்சி திட்டம்
# தேசிய நெடுஞ்சாலை 114அ (இந்தியா)

**தேசிய நெடுஞ்சாலை 114அ** (*National Highway 114A (India)*) பொதுவாக தே. நெ. 114அ எனக் குறிப்பிடப்படுகிறது. இது இந்தியாவின் தேசிய நெடுஞ்சாலை ஆகும். தேசிய நெடுஞ்சாலை 114அ இந்தியாவின் மேற்கு வங்காளம், சார்க்கண்டு மாநிலங்களில் செல்கிறது. சன்ரிச்சுவாவை இணைக்கும் தேசிய நெடுஞ்சாலை 14-ல் இராம்பூர்காட்டில் தொடங்கும் இந்த நெடுஞ்சாலை மேற்கு வங்க மாநிலம் சிகாரிபாரா, தும்கா, இலக்ரபகாரி ஆகிய நகரங்களை இணைக்கிறது. ஜமா, ஜர்முண்டி, சௌபா மோர், தியோகர், சரத், மதுபூர், கிரிதி, சார்க்கண்டு மாநிலத்தில் தேசிய நெடுஞ்சாலை 19-ல் தும்ரியில் முடிவடைகிறது.
# தேசிய நெடுஞ்சாலை 114அ (இந்தியா)

## வழித்தடம்

இராம்பூர்காட், சன்றிச்சுவா, சிகாரிபாரா, தும்கா, இலக்ராபகாரி, ஜமா, ஜர்முண்டி, சௌபா மோர், தேவ்கர், சரத், மதுபூர், கிரீடிக், தும்ரி.
# தேசிய நெடுஞ்சாலை 114அ (இந்தியா)

## சந்திப்புகள்

: இராம்பூர்காட் அருகே முனையம்
: சௌபா மோர் அருகே
: தியோகர் அருகே
: கிரிதிக், தும்ரி அருகே முனையம்
# கோ. சுந்தர்ராஜன்

**கோ. சுந்தர்ராஜன்** என்பவர் தமிழ்நாட்டைச் சேர்ந்த சுற்றுச்சூழல் செயற்பாட்டாளராவார். இவர் பூவுலகின் நண்பர்கள் இயக்கத்தின் ஒருங்கிணைப்பாளராகவும் தமிழ்நாடு அரசின் காலநிலை மாற்ற நிர்வாகக் குழு உறுப்பினராகவும் உள்ளார்.
# கோ. சுந்தர்ராஜன்

## இளமைக் காலம்

தென்காசி மாவட்டம் சங்கரன்கோவிலில் பிறந்த இவர் சிதம்பரம் அண்ணாமலைப் பல்கலைக்கழகத்தில் பட்டம் பெற்றார். 1980களில் பூவுலகின் நண்பர்கள் இயக்கச் செயல்பாடுகளில் ஈடுபடத் தொடங்கினார்.
# கோ. சுந்தர்ராஜன்

## நீதிமன்ற வழக்குகள்

- 2012 இல் கூடங்குளம் அணு ஆலைக்கு எதிரான போராட்டத்தில் இவர் தொடுத்த வழக்கில் அணுக்கழிவுகளைக் கையாளுவது தொடர்பாகப் பல்வேறு கட்டுப்பாடுகளை நீதிமன்றம் அறிவித்தது.
- தேசிய பசுமைத் தீர்ப்பாயத்தில் நிபுணத்துவமற்ற உறுப்பினரை நியமிப்பதை எதிர்த்து வழக்கு தொடுத்தார்.
- சென்னை சேலம் பசுமை விரைவுச் சாலை திட்டத்தின் போது நிலம் கையகப்படுத்துதல், மறுவாழ்வு மற்றும் மீள் குடியேற்றம் சட்டத்தை மீறியதாக வழக்குத் தொடுத்தார் ஆனால் நிதிமன்றம் வழக்கைத் தள்ளுபடி செய்தது.
- 2018 இல் தேனி நியூட்ரினோ ஆய்வகத் திட்டத்திற்கு வழங்கப்பட்ட அனுமதி தவறு என்று பூவுலகின் நண்பர்கள் சார்பில் தேசிய பசுமை தீர்ப்பாயத்தில் வழக்கு தொடர்ந்தார்.
# கோ. சுந்தர்ராஜன்

## எழுதிய நூல்கள்

1. சசாகியின் காகிதக் கொக்கு (2015)
1. அணுவுலை தேசம் (2017)
# தேசிய நெடுஞ்சாலை 314 (இந்தியா)

**தேசிய நெடுஞ்சாலை 314** (*National Highway 314 (India)*)(தே. நெ. 314) மேற்கு வங்காள மாநிலத்தின் பாங்குரா மாவட்டத்தின் தல்தங்காவில் தொடங்கி புருலியா முடிவடையும் இந்தியத் தேசிய நெடுஞ்சாலை ஆகும். இந்த நெடுஞ்சாலை 82.9 கி.மீ. (51.5 மைல்) நீளமானது. இச்சாலை முழுவதும் மேற்கு வங்காள மாநிலத்தில் மட்டுமே செல்கிறது. இந்த நெடுஞ்சாலை முன்பு தேசிய நெடுஞ்சாலை 60அ என்று அழைக்கப்பட்டது.
# தேசிய நெடுஞ்சாலை 314 (இந்தியா)

## வழித்தடம்

- இலாதுர்கா
- மதுபன்
- இலால்பூர்
- கூரா
- பிசுபுரியா
- பகபன்பூர்
# 2025-ல் இந்தியாவில் பொதுவுரிமையில் வரும் படைப்புகளின் பட்டியல்

**2025-ல் இந்தியாவில் பொதுவுரிமையில் வரும் படைப்புகளின் பட்டியல்** (*2025 in the public domain in India*) என்பது 2025ஆம் ஆண்டு பொதுவுரிமைக்கு வரும் படைப்புகளின் பட்டியல் ஆகும். ஒரு படைப்பின் பதிப்புரிமை காலாவதியாகும் போது, அது பொதுப் பயன்பாட்டில் நுழைகிறது. 2025ஆம் ஆண்டில் பொதுக் களத்தில் பயன்பாட்டிற்கு வரும் படைப்பாளர்களின் பட்டியல் பின்வருமாறு. உலகளவில் சட்டங்கள் வேறுபடுவதால், சில படைப்புகளின் பதிப்புரிமை நிலை ஒரே மாதிரியாக இல்லை.
# 2025-ல் இந்தியாவில் பொதுவுரிமையில் வரும் படைப்புகளின் பட்டியல்

## இந்தியாவில் பொதுவுரிமையில் வரும் படைப்புகளின் பட்டியல்

### வெளியீட்டிலிருந்து 60 ஆண்டுகளுக்குப் பிறகு பொது களத்திற்கு வரும் படைப்புகள்

இந்தப் படைப்புகள் வெளியீட்டுத் தேதியிலிருந்து 60 ஆண்டுகளுக்குப் பிறகு பொதுப் பயன்பாட்டில் வருகின்றன. இது அடுத்த நாட்காட்டி ஆண்டின் தொடக்கத்திலிருந்து கணக்கிடப்படுகிறது:  
- அநாமதேயப் படைப்புகள்
- புகைப்படங்கள்
- ஒளிப்பதிவுப் படைப்புகள் (திரைப்படங்கள்/திரைப்படங்கள்)
- ஒலிப்பதிவுகள்
- அரசுப் பணிகள்
- பெருநிறுவனப் படைப்புகள் அல்லது பன்னாட்டு அமைப்புகளின் படைப்புகள்
# படிமம்:Sex Is Zero film poster.jpg

__NOTOC__
# படிமம்:Sex Is Zero film poster.jpg

## சுருக்கம்

- **Description**: Theatrical poster for *செக்ஸ் இஸ் சீரோ*
- **Source**: HanCinema (resized)
- **Copyright**: © 2002 Showbox
# படிமம்:Sex Is Zero film poster.jpg

## Rationale for fair use in செக்ஸ் இஸ் சீரோ

It is believed that this image satisfies Wikipedia's because:
1. No free equivalent exists or could be created that would serve the same encyclopedic purpose.
1. Use of this image does not infringe on the commercial opportunities of the named copyright holder.
1. No duplicate or similar fair use images exist on Wikipedia that would serve the same purpose. The image is of low resolution and not larger than on at least one of its dimensions, per guidelines at MOS:FILM.
1. The image has been previously published outside Wikipedia (see the named source above).
1. The image meets general Wikipedia content requirements and is encyclopedic.
1. The image meets the requirements of WP:IUP.
1. The image is used in at least one article, i.e. the article linked in the section heading above.
1. The presence of this image is significant because it provides visual identification for the subject of the named article.
1. The image is not being used in a disambiguation page or outside the article namespace.
1. The சுருக்கம் above names the source of the image and also the copyright holder. The applicable copyright tag is included below. The name of the article for which this rationale applies is linked in the section heading above.
*Note: This rationale applies only to the use of this image in the article named above. Use of this image in other articles requires a separate rationale, which should be added below.*
# நாயக்கன்கொட்டாய்

**நாயக்கன்கொட்டாய்** (*Naickankottai *) என்பது இந்தியாவான், தமிழ்நாட்டின், தருமபுரி மாவட்டம், தருமபுரி வட்டம், தருமபுரி ஊராட்சி ஒன்றியத்துக்கு உட்பட்ட ஒரு சிற்றூர் ஆகும். இது ஆண்டிஅள்ளி ஊராட்சியால் நிர்வகிக்கப்படுகிறது.
# நாயக்கன்கொட்டாய்

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 13 கிலோமீட்டர் தொலைவிலும், மாநிலத் தலைநகரான சென்னையில் இருந்து 278 கிலோமீட்டர் தொலைவிலும் உள்ளது.
# நாயக்கன்கொட்டாய்

## நக்சலிசம்

இந்த ஊரும் இதைச் சுற்றியுள்ள கிராமங்களும் ஒரு காலத்தில் நக்சல்பாரி இயக்கத்தினரின் தாக்கம் பெற்றவையாக இருந்தன. இங்கு நக்சலைட்டுகளான பாலன், அப்பு ஆகியோருக்கு அமைக்கப்பட்ட நினைவிடம் உள்ளது.
# திருமலை கிருஷ்ணர் சிலை

**திருமலை கிருஷ்ணர் சிலை** (*Tirumala Krishna Idol*) என்பது இந்தியாவில் ஆந்திரப் பிரதேச மாநிலத்தில் உள்ள திருமலை திருப்பதி வெங்கடாசலபதி கோவிலில் உள்ள சிலைகளில் ஒன்றாகும். இந்தக் கோயில் விஷ்ணுவினை வெங்கடாசலபதி என்று வழிபட அர்ப்பணிக்கப்பட்டிருந்தாலும், விஷ்ணுவின் பிற அவதாரங்களான கிருஷ்ணர், இராமரின் சிலைகளும் இக்கோவிலில் உள்ளன. கிருஷ்ணரின் மனைவி ருக்மிணி சிலையும் இந்தக் கோவிலில் உள்ளது.
# திருமலை கிருஷ்ணர் சிலை

## விளக்கம்

கிருஷ்ணரின் சிலை ஒரு குழந்தையின் சுறுசுறுப்பான நடன (நவநீதா நிருத்ய) நிலையில் காணப்படுகிறது. இறைவன் நடனமாடும் நிலையில் காணப்படுகிறார். கிருஷ்ணரின் இடது கையை நடனமாடும் தோற்றத்தில் நீட்டித்தும், இடது கால் பீடத்திலும் உள்ளது. வலது கால் முழங்காலில் வளைந்து பீடத்தில் ஓய்வெடுக்காது காணப்படும். வலது கையில் வெண்ணெய் உள்ளது .
# திருமலை கிருஷ்ணர் சிலை

## ருக்மிணி சிலை

ருக்மிணி தேவியின் இடது கையில் தாமரையுடன், வலது கை ஆசீர்வாதம் வழங்கும் நிலையில் உள்ளது. சிலை தாமரைப் பீடத்தில் உள்ளது. சிலை பிரதிஷ்டை செய்யப்பட்ட சரியான தேதி, சிலையின் வரலாறு, கிருஷ்ணர் சிலையுடன் வைக்கப்பட்டதா என்பது போன்ற விவரங்கள் தெரியவில்லை.
# திருமலை கிருஷ்ணர் சிலை

## சிலை வரலாறு

சிலை எந்தத் தேதியில் பிரதிட்டை செய்யப்பட்டது என்பது குறித்த சரியான பதிவுகள் எதுவும் இல்லை. ஆனால் கி. பி. 1100-இல் *கிருஷ்ண ஜெயந்தியின்* போது நைவேத்யம் (உணவு பிரசாதம்) வழங்கப்பட்டதாக ஆரம்பக்காலப் பதிவுகள் தெரிவிக்கின்றன. போகா சிறீனிவாச சிலைக்குப் பதிலாகக் கிருஷ்ணர் சிலைக்கு ஏகாந்த சேவா செய்யப்படும்போது தனுர்மாசத்தின் போது சிலை கவனத்தை ஈர்க்கிறது.  
கிருஷ்ணர் சிலை பல்வேறு சந்தர்ப்பங்களில் கர்பா கிரகத்திற்கு வெளியே நேரடி பிரார்த்தனையில் இடம்பெறுகிறது.  
- தெப்போத்ச்சவம்: வருடாந்திர தெப்போத்ச்சவத்தின் போது (தெப்பத் திருவிழா) இரண்டாவது நாள் கிருஷ்ணர், ருக்மிணி சிலைகள் பயன்படுத்தப்படுகிறது. சிலைகள் சுவாமி புஷ்கரிணிக்கு (கோயிலின் வடக்கே உள்ள புனித ஏரி) கொண்டு வரப்பட்டு, பிரார்த்தனைகளுக்காக ஏரியின் நடுவில் உள்ள மண்டபத்திற்குத் தெப்பத்தில் எடுத்துச்செல்லப்படும்.
- வசந்தோற்சவம்: வருடாந்திரத் திருவிழாவின் போது, கிருஷ்ணர், ருக்மிணி சிலைகள் மூன்றாவது நாளில் மலையப்பா சுவாமி, தாயார், ராமர் சிலைகளுடன் கோவிலைச் சுற்றியுள்ள நான்கு இரத வீதிகளில் ஊர்வலமாக வசந்த மண்டபத்திற்கு எடுத்துவரப்படும்.
- கிருஷ்ண ஜெயந்தி: சிறப்புப் பிரார்த்தனைகளுக்குப் பிறகு, கிருஷ்ண ஜெயந்தியைக் கொண்டாடும் வகையில் கோயிலைச் சுற்றி ஊர்வலமாகக் கிருஷ்ணர், ருக்மிணி சிலைகள் எடுத்துவரப்படும்.
# ஈரயோடின் ஆறாக்சைடு

**ஈரயோடின் ஆறாக்சைடு** (*Diiodine hexaoxide*) என்பது I<sub>2</sub>O<sub>6</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். டை அயோடின் எக்சா ஆக்சைடு என்ற பெயராலும் இச்சேர்மம் அறியப்படுகிறது. அயோடினும் ஆக்சிசனும் சேர்ந்து ஈரயோடின் ஆறாக்சைடு உருவாகிறது. அயோடின் ஆக்சைடுகளின் வகுப்பைச் சேர்ந்த இச்சேர்மம், அயோடின்(V) மற்றும் அயோடின்(VII) ஆக்சிசனேற்ற நிலைகளைக் கொண்ட ஒரு கலப்பு ஆக்சைடு ஆகும்.
# ஈரயோடின் ஆறாக்சைடு

## தயாரிப்பு

கந்தக அமிலத்திலுள்ள அயோடிக் அமிலத்துடன் பெர் அயோடிக் அமிலத்தைச் சேர்த்து வினைபுரியச் செய்தால் ஈரயோடின் ஆறாக்சைடு உருவாகும்.  
: HIO<sub>3</sub> + H<sub>5</sub>IO<sub>6</sub> -> I<sub>2</sub>O<sub>6</sub> + 3H<sub>2</sub>O  
வெற்றிடத்தில் உள்ள மெட்டா-பெர் அயோடிக் அமிலத்தின் வெப்பச் சிதைவும் ஈரயோடின் ஆறாக்சைடு உருவாவதற்கு வழிவகுக்கிறது.
# ஈரயோடின் ஆறாக்சைடு

## வேதிப் பண்புகள்

100 பாகை செல்சியசு வெப்பநிலைக்குக் கீழே, ஈரப்பதம் இல்லாத நிலையில், ஈரயோடின் ஆறாக்சைடு சேர்மத்தை நிலையாகச் சேமிக்க முடியும். தண்ணீரில் கரைக்கும்போது, அயோடின் மற்றும் பெர் அயோடிக் அமிலத்தை உருவாக்குவதற்கு ஒரு வெப்ப உமிழ்வினை நிகழ்கிறது. 150 °செல்சியசு வெப்பநிலைக்கு மேல் சூடாக்கும்போது, இது ஈரயோடின் ஐந்தாக்சைடாக சிதைவதைக் காணலாம்:  
:2 I<sub>2</sub>O<sub>6</sub> -> 2 I<sub>2</sub>O<sub>5</sub> + O<sub>2</sub>  
அயோடின் அணுக்களின் வெவ்வேறு ஆக்சிசனேற்ற எண்களுக்குக் காரணமாகக் கூறப்படும் இச்சேர்மம் டயாகாந்தப்பண்பு கொண்டதாகும். கட்டமைப்பு ரீதியாக, இச்சேர்மம் அயோடைல் பெர் அயோடேட்டு ஆகும். அயோடின்(V,VII) ஆக்சைடின் தோராயமாக IO<sup>2+</sup>IO<sup>4−</sup>. எனக் கருதப்படுகிறது. ஒரு திடப்பொருளாக, *P*1 (இடக்குழு எண். 2) என்ற இடக்குழுவில் அணிக்கோவை மாறிலிகள் a = 500.6 பைக்கோமீட்டர், b = 674.1 பைக்கோமீட்டர், c = 679.5 பைக்கோமீட்டர், α = 97.1°, β = 96.43°, γ =105.36° என்ற அளவுருக்களுடன் ஓர் அலகு செல்லுக்கு ஒரு வாய்ப்பாட்டு அலகுடன் இச்சேர்மம் படிகமாகிறது.
# புரூசு நெறிமுறை

**புரூசு நெறிமுறை** (*Bruce's Code*) என்பது கிபி 1821-இல் கிழக்கிந்திய நிறுவனத்தினால் இயற்றப்பட்ட திருமலை திருப்பதி வெங்கடாசலபதி கோவில்களின் நிர்வாகம், நிர்வாகப் பணியாளர்களுக்கான விதிகளின் தொகுப்பாகும்.  
அன்றாட விவகாரங்களில் தலையிடாமல், பழக்கவழக்கங்கள், முந்தைய பயன்பாடுகளின் அடிப்படையில் திருமலை திருப்பதி கோவில்களின் நிர்வாகப் பணிகளை எளிதாக்க 42 விதிகளைக் கொண்ட ஒரு நெறிமுறையாக நன்கு வரையறுக்கப்பட்ட விதிகளாக இவை உள்ளன.
# புரூசு நெறிமுறை

## நோக்கம்

திருப்பதி கோவில்களைக் கைப்பற்றுவதில் ஆங்கிலேயர்களின் நோக்கம், முறையான நிர்வாகத்தின் மூலம் கோவில் நிதியைத் தவறாகப் பயன்படுத்துவதையும் தவறாக நிர்வகிப்பதையும் தடுப்பதற்கும், பிரித்தானியக் கருவூலங்களுக்கு நிதியை மாற்றுவதை நியாயப்படுத்துவதற்கும் கோவிலின் வருமானத்தை ஒழுங்கமைப்பதன் மூலம் அரசுக்கு நிலையான வருவாயை உருவாக்குவதாகும்.
# புரூசு நெறிமுறை

## வரலாறு

கிபி 18ஆம் நூற்றாண்டில் இந்து பேரரசுகள் வீழ்ச்சியடைந்த பிறகு, கிபி 18ஆம் நூற்றாண்டில் திருமலை திருப்பதி கோவில்கள் முசுலீம் ஆட்சியாளர்களின் கீழ் வந்தன. ஆங்கிலேயர்களின் வருகையுடன், கோயில்களின் நிர்வாகம் கிபி 1801-இல் ஆற்காடு நவாபுகளிடமிருந்து கிழக்கிந்திய நிறுவனத்திற்கு மாற்றப்பட்டது.  
ஆற்காடு நவாபுகளின் ஆட்சியின் போது, கோவிலில் நிரந்தரச் சேவையை உறுதி செய்வதற்காக, இந்து அல்லாத ஆட்சியாளர்களிடமிருந்து கோவில் நிலங்களை சுயமாகத் திரட்டுவதன் மூலமோ அல்லது சில பரம்பரை ஊழியர்களை அந்நியப்படுத்துவதன் மூலமோ கோயிலின் நிகர வருமானம் மதச்சார்பற்ற அதிகாரிகளால் பாராட்டப்பட்டது. அப்போதைய ஆற்காடு நவாப் சந்தா சாகிப் இறந்ததைத் தொடர்ந்து, ஆங்கிலேயர்கள் முகமது அலி கான் வாலாஜாவினை ஆற்காட்டின் நவாபாக நியமித்தனர். இவர் ஆங்கிலேயர்களின் அடிமைத்தனமாகப் பணியாற்றினார். இதன் விளைவாக, முகமது அலி கான் வாலாஜாவுன் வாரிசுகளும் ஆங்கிலேயர்களுக்குப் பெரும் கடன்களை ஏற்படுத்தினர். திருப்பதி பராகனாவுடன் கோவில் பெயரளவில் ஆற்காடு நவாபுகளின் சொத்தாக இருந்தபோதிலும், அந்தக் கடனாகச் செய்யப்பட்ட செலவை ஈடுசெய்யும் வகையில், கோவில்களின் வருவாயைக் கிழக்கிந்திய நிறுவனத்திற்கு ஆற்காடு நவாபுகள் ஒதுக்கினர்.  
1789இல் கோட்டையில் வருவாய் வாரியம் நிறுவப்பட்ட பிறகு, கிழக்கிந்திய நிறுவனம் ஆண்டுக்கு நிலையான வருவாயை உருவாக்குவதற்காக ஆற்காடு நவாபுகளிடமிருந்து கோவிலின் நிர்வாகத்தை எடுத்துக் கொண்டது. கிபி 1801 வாக்கில், பிரித்தானியக் கிழக்கிந்திய நிறுவனம் ஆற்காடு நவாப்புகளை வெளியேற்றி, ஆற்காட்டைத் தங்கள் களத்துடன் இணைத்து, கோவிலின் வருமானத்திற்காக திருப்பதி கோயில்களின் நேரடி நிர்வாகத்தை ஏற்றுக்கொண்டது.  
1803ஆம் ஆண்டில், திருப்பதி மாவட்டம் அமைந்துள்ள சித்தூர் மாவட்ட ஆட்சியர், திருப்பதி பகோடா குறித்த "இசுடேட்டன்சு அறிக்கை" என்று அழைக்கப்படும் நிறுவனத்தின் முழுக் கணக்கையும், அட்டவணைகள், பூசைகள், செலவுகள், நிலங்களின் அளவு போன்றவற்றைக் காட்டும் ஓர் அறிக்கையை வருவாய் வாரியத்திற்கு அனுப்பியிருந்தார். இந்த அறிக்கைகள் சிறியதாக இருந்தாலும், "குரோம்" மற்றும் "கேரட்" ஆகியோரால் ஜெகநாதர் கோவில் குறித்து பிரித்தானிய அரசாங்கத்திற்குச் சமர்ப்பிக்கப்பட்ட ஆரம்ப அறிக்கை போன்றே இருந்தது. கி. பி. 1821இல் "புரூசு நெறிமுறை" என்று அழைக்கப்படும் கோவில், கோவில் ஊழியர்களின் நிர்வாகத்திற்கான விதிகள் உருவாக்கப்படும் வரை பிரித்தானிய ஆட்சியாளர்கள் "இசுடேட்டனின் அறிக்கையை" பயன்படுத்தி நிறுவனத்தைக் கட்டுப்படுத்தி நிர்வகித்தனர்.  
இதற்கிடையில், திருமலை திருப்பதி கோவில் நிதியைத் தவறாகப் பயன்படுத்தியது, தவறாகக் கோவிலை நிர்வகித்தது பற்றிய பல நிகழ்வுகளும் புகார்களும் வாரியத்தின் கவனத்திற்குக் கொண்டு வரப்பட்டதால், பிரித்தானியக் கிழக்கிந்திய நிறுவனம் 1817ஆம் ஆண்டின் ஒழுங்குமுறை VIIஐ நிறைவேற்றியது. இந்த ஒழுங்குமுறையின் மூலம், வாரியத்தின் கடமை "பொது மேற்பார்வை, விரிவான மேலாண்மை அல்ல". இருப்பினும், திருமலை, திருப்பதி கோவிலின் நிர்வாகத்தின் கிட்டத்தட்ட அனைத்து அம்சங்களிலும் வாரியம் தலையிட்டது. சித்தூர் மாவட்டத்தின் அப்போதைய ஆணையரான புரூசு, திருமலை திருப்பதி கோவில் நிர்வாகத்தின் வழிகாட்டுதலுக்காக "புரூசு நெறிமுறை" என்று அழைக்கப்படும் 42 விதிகளைக் கொண்ட ஒரு நெறிமுறையினை உருவாக்கினார்.  
மத நிறுவனங்களை நிர்வகிப்பதன் காரணமாக இந்துக் கோவில்களில் நடத்தப்படும் விக்கிரகாராதனையில் நிறுவனத்தின் அதிகாரிகள், ஆட்கள் பங்கேற்பதை இங்கிலாந்தில் உள்ள "இயக்குநர்கள் நீதிமன்றம்" கடுமையாக எதிர்த்தது. மத அறக்கட்டளைகளின் நிர்வாகத்தைக் கைவிட உத்தரவிட்டது. இது விக்டோரியா மகாராணி ஆட்சியின் ஆரம்ப ஆண்டுகளில் கிபி 1842-43-இல் நடைமுறைக்கு வந்தது.
# மாகேசு

**மாகேசு** (*Mahesh, Serampore*) என்பது இந்திய மாநிலமான மேற்கு வங்காளத்தின் ஹூக்ளி மாவட்டத்தின் சேராம்பூரில் உள்ள ஒரு சுற்றுப்புறமாகும். இது கொல்கத்தா பெருநகர மேம்பாட்டு ஆணையத்தின் (கே. எம். டி. ஏ) ஒரு பகுதியாகும்.  
இது 14ஆம் நூற்றாண்டின் புரி, ஜெகநாதர் கோவிலின் தளமாகும். மேலும் 1397ஆம் ஆண்டில் முதன்முதலில் மகேசில் இரதயாத்திரை நடைபெற்றது. இது இந்தியாவின் இரண்டாவது பழமையான கோவிலாகும்.
# தேசிய நெடுஞ்சாலை 116 (இந்தியா)

**தேசிய நெடுஞ்சாலை 116** (**தே. நெ. 116**)(*National Highway 116 (India)*) என்பது இந்தியாவின் மேற்கு வங்காள மாநிலத்தில் உள்ள ஒரு தேசிய நெடுஞ்சாலையாகும். இது கிழக்கு மிட்னாபூர் மாவட்டத்தில் உள்ள கோலாகாட்டினை ஹல்டியாவுடன் இணைக்கிறது. தேசிய நெடுஞ்சாலை 116-ன் மொத்த நீளம் 51 கிமீ (32 மைல்) ஆகும். தேசிய நெடுஞ்சாலை 116 என்பது தேசிய நெடுஞ்சாலை 16-இன் ஒரு துணைச்சாலையாகும். இந்தத் தேசிய நெடுஞ்சாலையின் முதன்மை நோக்கம் ஹல்டியா துறைமுகத்திற்கு இணைப்பை வழங்குவதாகும். இதன் பழைய எண் தேசிய நெடுஞ்சாலை 41 என்பதாகும்.
# தேசிய நெடுஞ்சாலை 116 (இந்தியா)

## வழித்தடம்

தேசிய நெடுஞ்சாலை 116 கோலாகாட், மெச்சேடா, நந்தகுமார், ஹல்டியா துறைமுகங்களை இணைக்கிறது.
# தேசிய நெடுஞ்சாலை 116 (இந்தியா)

## சந்திப்புகள்

: கோலாகாட் அருகே முனையம்
: நந்தகுமார் அருகே என். எச். 116ஆ
# தேசிய நெடுஞ்சாலை 116 (இந்தியா)

## சுங்கச்சாவடி

சோனாபேட்டியாவில் இந்த நெடுஞ்சாலையில் சுங்கச்சாவடி ஒன்று உள்ளது.
# தேசிய நெடுஞ்சாலை 116ஆ (இந்தியா)

**தேசிய நெடுஞ்சாலை 116ஆ** (*National Highway 116B (India)*)(தே. நெ. 116ஆ) என்பது மேற்கு வங்காளம் கிழக்கு மிட்னாபூர் மாவட்டம் நந்தகுமாரில் தொடங்கி (தே. நெ. 116 சந்திப்பு) ஒடிசா பாலசோர் மாவட்டத்தில் சந்தனேசுவரில் முடிவடைகிறது. இந்த நெடுஞ்சாலை கி.மீ. (57 மைல்) நீளம் கொண்டது. இந்த சாலை கான்டாய், திகா வழியாக செல்கிறது.
# இந்தோனேசிய அமைச்சரவை

**இந்தோனேசிய அமைச்சரவை** (ஆங்கிலம்: *Cabinet of Indonesia*; இந்தோனேசியம்: *Kabinet Republik Indonesia*) என்பது இந்தோனேசிய அரசாங்கத்தின்; நிர்வாகப் பிரிவின் ஒரு பகுதியாகும். இந்த அமைச்சரவை அரசாங்கத்தின் நிர்வாக அமைப்பில் நியமிக்கப்பட்ட மிக மூத்த அதிகாரிகளைக் கொண்டது.  
அமைச்சரவையின் உறுப்பினர்கள் அல்லது அமைச்சர்கள், குடியரசுத் தலைவரின் கீழ் பணியாற்றுகின்றனர். குடியரசின் துணைத் தலைவரைத் தவிர, மற்ற அமைச்சர்கள் குடியரசுத் தலைவரின் அதிகாரத்திற்கு இணங்கப் பணியாற்றுகின்றனர். எந்தக் காரணமும் இல்லாமல் குடியரசுத் தலைவர், அவர் விருப்பப்படி அமைச்சரவையின் உறுப்பினர்களைப் பணிநீக்கம் செய்யலாம். இதற்கு இந்தோனேசிய அரசமைப்புச் சட்டம் அனுமதி அளிக்கிறது.
# இந்தோனேசிய அமைச்சரவை

## பொது

1945-ஆம் ஆண்டில், இந்தோனேசியா விடுதலை பெற்றதில் இருந்து பல அமைச்சரவைகளைக் கண்டுள்ளது. புதிய கட்டளை (ஆங்கிலம்: *New Order;* இந்தோனேசியம்: *Orde Baru*) நடைமுறையில் இருந்த காலக்கட்டத்தில், பெரும்பாலான அமைச்சரவைகள் ஐந்து ஆண்டுகளுக்கும் மேலாக மாற்றம் அடையாமல் இருந்துள்ளன.  
பெரும்பாலான அமைச்சரவைகள், அவை உருவாக்கும் போது கொடுக்கப்பட்ட பெயர்களால் குறிப்பிடப்படுகின்றன. தற்போதைய குடியரசுத் தலைவரின் அமைச்சரவை பிரபோவோ சுபியாந்தோவின் சிவப்பு வெள்ளை அமைச்சரவை என அழைக்கப்படுகிறது.
# இந்தோனேசிய அமைச்சரவை

## வரலாறு

இந்தோனேசிய அமைச்சரவையின் அமைப்பு விதிமுறைகள், 1945-ஆம் ஆண்டு இந்தோனேசிய அரசமைப்புச் சட்டத்தில் வெளிப்படையாகக் குறிப்பிடப்படவில்லை. எனவே 14 நவம்பர் 1945 முதல், இந்தோனேசியாவின் அமைச்சரவைகள் என்பது நிர்வாக வசதிக்காக உருவாக்கப்பட்ட அமைப்பு என அறியப்படுகிறது.  
இந்தோனேசிய வரலாற்றில் இரு வகையான அமைச்சரவைகள் செயல்பாட்டில் இருந்துள்ளன.  
- **குடியரசுத் தலைவர் அமைச்சரவை** *(Presidential Cabinet);*
- **நாடாளுமன்ற அமைச்சரவை** *(Parliamentary Cabinet)*  
குடியரசுத் தலைவர் அமைச்சரவைகளில், குடியரசுத் தலைவர் மட்டுமே அரசாங்கக் கொள்கைகளுக்கு, அரசாங்கத் தலைவராகப் பொறுப்பு வகிப்பார்.அதே வேளையில் நாடாளுமன்ற அமைச்சரவைகளில், ஒட்டுமொத்த அமைச்சரவையுமே அரசாங்கக் கொள்கைக்கு பொறுப்பு வகிக்கும்.
# இந்தோனேசிய அமைச்சரவை

## இந்தோனேசிய தேசியப் புரட்சி

1945 முதல் 1949 வரை இந்தோனேசிய விடுதலை போரின் போது, அமைச்சரவையானது குடியரசுத் தலைவர் அமைச்சரவையில் இருந்து நாடாளுமன்ற அமைச்சரவை அமைப்பாக மாறியது.  
இவ்வாறான மாற்றுக் கொள்கை, இந்தோனேசிய அரசமைப்புச் சட்டத்தை உருவாக்கியவர்களின் நோக்கம் அல்ல; எவ்வாறாயினும், பல முக்கியமான காலக்கட்டங்களில், நாடாளுமன்ற அமைச்சரவை முறையை குடியரசுத் தலைவர் அமைச்சரவை முறைக்கு மாற்ற வேண்டியிருந்தது. அந்த காலக்கட்டத்தில், அந்த அமைச்சரவை 12-15 அமைச்சுகளுடன் 16 முதல் 37 அமைச்சர்களைக் கொண்டிருந்தது.
# இந்தோனேசிய அமைச்சரவை

## இந்தோனேசிய தேசியப் புரட்சி

### 1949-ஆம் ஆண்டு இந்தோனேசிய கூட்டரசு அரசியலமைப்பு

27 டிசம்பர் 1949 அன்று, நெதர்லாந்து, இந்தோனேசியாவின் இறையாண்மையை அங்கீகரித்தது. 1949-ஆம் ஆண்டு இந்தோனேசிய கூட்டரசு அரசியலமைப்பின் கீழ் *(Federal Constitution of 1949),* அரசாங்கக் கொள்கைகளுக்கு அமைச்சர்கள் பொறுப்பு என்பதால், இந்தோனேசிய ஐக்கிய மாநிலங்கள் *(United States of Indonesia)* நாடாளுமன்ற அமைச்சரவையைக் கொண்டிருந்தன.  
ஆகத்து 1950-ஆம் ஆண்டு, இந்தோனேசிய அரசு ஒற்றையாட்சிக்கு திரும்பியவுடன், 1950-இன் தற்காலிக அரசியலமைப்பின் 83-ஆவது பிரிவின்படி *(Article 83 of the Provisional Constitution of 1950),* அரசாங்கக் கொள்கைகளில், நாடாளுமன்ற அமைச்சரவையின் அமைச்சர்களுக்கு முழுப் பொறுப்பு உள்ளது என்று கூறியது. அடுத்த ஒன்பது ஆண்டுகளில் 18 முதல் 25 உறுப்பினர்களைக் கொண்ட ஏழு அமைச்சரவைகள் செயல்பாட்டில் இருந்துள்ளன.
# இந்தோனேசிய அமைச்சரவை

## சுகார்னோவின் அமைச்சரவை

5 சூலை 1959-இல், அதிபர் சுகார்னோ 1950-ஆம் ஆண்டு இந்தோனேசிய அரசியலமைப்பை நீக்கம் செய்து, 1945-ஆம் ஆண்டு இந்தோனேசிய அரசியலமைப்பிற்குத் திரும்புவதற்கான ஆணையை *(President Sukarno's 1959 Decree)* வெளியிட்டார். அமைச்சரவையும் கலைக்கப்பட்டது. அதைத் தொடர்ந்து புதிய அதிபர் அமைச்சரவை உருவாக்கப்பட்டது.  
ஆனால் இந்தப் புதிய அமைச்சரவை 1945-ஆம் ஆண்டு அரசியலமைப்பைப் பின்பற்றவில்லை. அதிபர் சுகார்னோவின் இறுதி ஆண்டுகளில், சுகார்னோவின் அமைச்சரவைகள் 111 அமைச்சர்களுடன், மிகப் பெரிய அமைச்சரவைகளாக இருந்தன.
# இந்தோனேசிய அமைச்சரவை

## சுகார்த்தோவின் அமைச்சரவை

1968-ஆம் ஆண்டு, அதிபர் சுகார்த்தோவின் புதிய கட்டளை *(New Order)* ஆட்சியின் போது, அமைச்சரவைகள் சிறியதாக இருந்தன. அதிபர் சுகார்த்தோ, 1968 முதல் 1998 வரை, ஐந்தாண்டு அதிபர் பதவிக் காலத்தில், ஆறு தடவைகள் இந்தோனேசியாவை ஆட்சி செய்தார்.  
அவருடைய ஆட்சிக் காலத்தில், 1945-ஆம் ஆண்டு இந்தோனேசிய அரசமைப்புச் சட்டம்|இந்தோனேசிய அரசமைப்புச் சட்டத்தின்]] கீழ் அனுமதிக்கப்படாத அமைச்சுகள் அகற்றப்பட்டன. சுகார்த்தோவின் வீழ்ச்சியைத் தொடர்ந்து, குடியரசுத் தலைவர் அமைச்சரவை *(Presidential Cabinet)* முறைமை தக்க வைக்கப்பட்டது.
# இந்தோனேசிய அமைச்சரவை

## தற்போதைய நிலை

2010-ஆம் ஆண்டு வரை, இந்தோனேசிய அமைச்சரவையின் அமைச்சுகள் என்பது 'துறைகள்' (இந்தோனேசியம்: *Departemen*) என்று அழைக்கப்பட்டன. அது ஐக்கிய அமெரிக்காவின் மாதிரியாக இருந்தது.  
2010-ஆம் ஆண்டுக்குப் பிறகு, அனைத்துத் துறைகளும் 'அமைச்சுகள்' (இந்தோனேசியம்: *Kementerian*) என மறுபெயரிடப்பட்டன. அந்த வகையில், அவை நெதர்லாந்து மாதிரிக்கு ஏற்ப கொண்டு வரப்பட்டன.